Juno (artisti)

Jon Korhonen (s. 5. tammikuuta 1987 Helsinki), taiteilijanimeltään Juno, on suomalainen rap-artisti. Juno aloitti soolouransa 2000-luvun alussa ja julkaisi joitakin omakustannelevyjä. Vuonna 2005 hän osallistui Rapin Suomenmestaruuskilpailuihin ja sijoittui suomenkielisen sarjan kolmannelle sijalle. 2000-luvun lopulla hän on tullut soolouransa lisäksi tunnetuksi yhtyeissä Hulabaloo, SMC Lähiörotat, Elokuu, Hotelli Vantaa, Kuohu sekä Les Stadilaiset

 Ura 
2008–2009
Juno kuuluu Mr.KO:n kanssa Hulabaloo-nimiseen kokoonpanoon. Hulabaloo julkaisi kokopitkän levyn Sirkusteltta keväällä 2008 3rd Rail Musicin kautta. Junon ensimmäinen levy-yhtiön kautta julkaistu sooloalbumi 13 julkaistiin saman vuoden joulukuussa Yellowmic Recordsin kautta. Samana vuonna Juno toimi yhtenä Rap SM:n kolmesta tuomareista. Junon toinen soolojulkaisu Kettoteippi-EP julkaistiin kesällä 2009 Monsp Recordsin kautta.

2009–2010
Joulukuussa 2009 julkaistiin Skatemaniacs-rullalautailuelokuvaa varten musiikkivideo kappaleesta ”SMC Hoodrats”. Videolla Junon kanssa räppäävät Avionin Prinssi, Thono Slowknow ja Erä-Koira. Videota on katsottu YouTubessa yli 6 miljoonaa kertaa. Joulukuussa julkaistiin Junon MySpace-sivustolla myös kappale ”Tervetuloo, tervemenoo” (mukana Matinpoika) ja tammikuussa 2010 ”Talviunta”. Näitä kappaleita seurasi Junon toinen, 27. tammikuuta 2010 julkaistu studioalbumi V-Tyyli. Kyseisen albumin julkaisi Monsp Records. V-Tyyli sijoittui Suomen virallisen listan sijalle 50 ilmestymisviikollaan 5/2010. Juno vaikuttaa nykyään Monspin artistina. Hän on sanonut kuuluvansa myös GBR Entertainment -nimiseen musiikkiyhteisöön. Kappaleesta ”Tervetuloo, tervemenoo” kuvattiin myös musiikkivideo.

2010–2011
Toukokuussa 2010 julkaistiin Junon MySpace-sivustolla kappale ”Suomileffas” (mukana McVilleGalle) ja kesäkuun lopulla kappale "Äänitorvia" (mukana Kosola). Kappaleet olivat esimakua Junon 13. lokakuuta 2010 Monsp Recordsin kautta julkaistulta albumilta J.K x 2 Tunti terapiaa. Ilmestymisviikollaan 42/2010 albumi nousi Suomen virallisen albumilistan sijalle 29. Koko albumin tuotannosta vastaa hip hop -tuottaja Janne K. Samoihin aikoihin julkaistiin SMC Lähiörottien toinen musiikkivideo "Lähiörotat skujaa". Kappaleella vierailee itähelsinkiläinen rap-artisti Notkea Rotta. Kappaleen tuotannosta vastaa tuotantoduo K.V.N & Lobo. Syksyllä julkaistiin myös Junon levy-yhtiön Green Buddha Recordsin kokoelma Parasta buddhaa.

Tammikuussa 2011 julkaistiin J.K x 2 Tunti terapiaa -albumin ainoaksi jäänyt musiikkivideo kappaleesta ”Pelotteluu”. Huhtikuun lopulla julkaistiin SMC Lähiörottien kolmas musiikkivideo ”Yks risti kaks”. Full House Records julkaisi SMC Lähiörottien ensimmäisen kokopitkän albumin Raffii Suomi-flättii 15. kesäkuuta 2011. Albumi sijoittui Suomen virallisen albumilistan toiselle sijalle. Kesäkuussa pian albumin julkaisun jälkeen julkaistiin yhtyeen neljäs musiikkivideo albumin nimikkokappaleesta ”Raffii Suomi-flättii”. Kappaleella vierailevat Asa, HenryWho? ja Ameeba. Lähiörottien viides musiikkivideo kappaleesta ”Lahden sininen” julkaistiin 25. syyskuuta 2011. Kappaleella vierailevat El Maestro ja Raikka, ja se on kuvattu Lahdessa.

2012–2013 
Juno, reggaeartisti Nopsajalka ja tuottaja Jonas W. Karlsson muodostivat Elokuu-nimisen yhtyeen loppuvuodesta 2011. Yhtyeen debyyttisingle ”Soutaa huopaa” julkaistiin digitaalisesti 20. tammikuuta 2012 ja yhtyeen debyyttialbumi Hääväki saapuu julkaistiin 11. huhtikuuta 2012. Albumilta on julkaistu toinenkin single kappaleesta ”Saatilla”. Hääväki saapuu nousi Suomen virallisen listan toiselle sijalle julkaisuviikollaan. Elokuun kolmas musiikkivideo julkaistiin kappaleesta ”Kullankaivaja”.

Juno kertoi syksyllä 2012 liittyneensä maailmanlaajuiseen Moonfreeze-nimiseen breakdanceorganisatioon.

Junon neljäs pitkäsoitto 050187 julkaistiin Sony Musicin kautta 14. huhtikuuta 2013. Albumi on nimetty Junon syntymäajan mukaan. Marraskuun alussa albumilta julkaistiin noin minuutin kestävä näytemusiikkivideo, jossa taustalla soi albumin kappale ”Pois netistä”. Marraskuun puolessavälissä julkaistiin albumin ensimmäinen single kappaleesta "Levyttävä artisti". Kappaleesta julkaistiin myös musiikkivideo. Helmikuussa 2013 julkaistiin albumin toinen single kappaleesta ”Kuuluuks”. Se nousi Suomen virallisen singlelistan toiselle sijalle, ja sillä vierailevat Janna Hurmerinta ja Gracias. 050187-albumin kappaleesta ”Turisti” julkaistiin musiikkivideo heinäkuussa 2013.

Elokuun toinen pitkäsoitto Pöytä on katettu julkaistiin 24. toukokuuta 2013. Albumin ensimmäinen single ”Tänään lähtee” julkaistiin helmikuussa samana vuonna. Pöytä on katettu nousi kahdeksannelle sijalle Suomen virallisella albumilistalla. Albumin toinen single ”Valvoo” julkaistiin kesällä musiikkivideon kanssa.

Juno oli mukana Tanssii tähtien kanssa -ohjelman kahdeksannella tuotantokaudella. Hänen parinaan toimi tanssinopettaja Kia Lehmuskoski, joka toimi VilleGallen parina edellisellä tuotantokaudella. Juno ja Lehmuskoski putosivat toisena parina 29. syyskuuta.

2014–
Junon ja rap-artisti The Gambitin yhteisalbumi Trapetsitaiteiluu julkaistiin 23. toukokuuta 2014. Albumin kappaleesta ”Diggaan” julkaistiin musiikkivideo huhtikuun alussa 2014. Vuoden 2017 Taiteiden yönä Helsingissä Juno esiintyi saman päivän aikana jokaisessa Helsingin 60 kaupunginosassa.

 Näyttelijänä 
Juno näyttelee pääroolia Antti J. Jokisen ohjaamassa jengidraamassa Pahan kukat. Elokuva voitti parhaan ohjauksen palkinnon Shanghain elokuvajuhlilla vuonna 2016.Antti Jokisen jengidraama voitti ison palkinnon Shanghaissa Episodi. 20.6.2016. Viitattu 22.6.2016.

300px|thumb|Juno esiintymässä Elokuun kanssa vuonna 2012.

 Yksityiselämä 
Juno on asunut Helsingin Kruununhaassa ja Pihlajamäessä. Juno on suorittanut siviilipalveluksen. Juno oli aikaisemmin kihloissa Amanda Harkimon kanssa. Hän oli naimisissa puolen vuoden ajan laulaja Janna Hurmerinnan kanssa.

Syksyllä 2019 Juno asui Sipoossa nuorimman lapsensa, tämän äidin ja hänen kahden aiemmasta suhteesta syntyneen lapsensa kanssa. Junolla on neljä lasta, kaksi poikaa ja kaksi tyttöä.

 Diskografia 
Studioalbumit
 13 (Yellowmic, 2008)
 Kettoteippi (EP, Monsp, 2009)
 V-Tyyli (Monsp, 2010)
 J.K x 2 Tunti terapiaa (Monsp, 2010)
 050187 (Kuuluuks/Sony, 2013)
 Trapetsitaiteiluu (The Gambitin kanssa, QGL/GBR, 2014)
 Katumuksen sakramentti (Sony, 2019)
 Eden (Sony, 2023)
 Henkosii & henkevii (Sony, 2023)
 Koko City (Young Simmons Music, 2025)

Omakustanteet
 Usko, toivo, rakkaus EP (GBR, 2004)
 Älä luota hippiin (2006)
 StreetBlaster (2006-2007)
 Viettelysten kirja Vol. 1 (2007)
 RIP JUNO (Young$immons 2017)

Mukana kokoelmilla
 Parasta buddhaa (GBR, 2010)
 Parasta buddhaa 2 (GBR, 2012)

Hulabaloo
 Sirkusteltta (3rd Rail, 2008)

SMC Lähiörotat
 Raffii Suomi-flättii (Full House, 2011)
 Rottaradio (Notkea Rotta & SMC Lähiörotat, 2014)
 Ja niin se menee (2015)

Elokuu
 Hääväki saapuu (EMI, 2012)
 Pöytä on katettu (EMI, 2013)

Musiikkivideot
 Northside nagetti (SMC Lähiörotat, 2009)
 Tervetuloo, tervemenoo (mukana Matinpoika, 2010)
 Holidai (Jare & VilleGalle mukana Juno, 2010)
 Lähiörotat skujaa (SMC Lähiörotat mukana Notkea Rotta, 2010)
 Pelotteluu (2011)
 Yks risti kaks (SMC Lähiörotat, 2011)
 EMH (Chebaleba mukana Juno, Jare & VilleGalle, 2011)
 Lahden sininen (SMC Lähiörotat mukana El Maestro & Raikka, 2011)
 Tervetuloo Helsinkiin (DJ RZY mukana Wögä, Tasis, Elastinen, Juno, Mikael Gabriel, Timo Pieni Huijaus, Spekti, Uniikki, Stig Dogg, Cheek & Davo, 2011)
 Takatalvi (Chebaleba mukana Juno, 2011)
 PB2 Tiiseri/Intro (GBR mukana Heinis & Rauhatäti, 2011)
 Esirippu (The Gambit mukana Juno, 2012)
 Soutaa huopaa (Elokuu, 2012)
 Saatilla (Elokuu, 2012)
 Kullankaivaja (Elokuu, 2012)
 kolmannen sooloalbumin demovideo (2012)
 Levyttävä artisti (2012)
 Tänään lähtee (Elokuu, 2013)
 Turisti (2013)
 Valvoo (Elokuu, 2013)
 Rottaradio (Notkea Rotta & SMC Lähiörotat, 2013)
 Mist sä tuut? (JVG mukana Gracias, Paperi T, Juno, Stepa, Särre, Gasellit & Kube, 2014)
 Tää päivä (Rauhatäti mukana Juno, Heini Ikonen & Heidi Kiviharju, 2014)
 Diggaan (Juno & The Gambit, 2014)
 Tamaani (Heinis & Ezk mukana Juno, 2014)
 Isänpäivälaulu (Teflon Brothers mukana Juno, 2014)
 Purp Boys (Pyhimys, Kevin Tandu, Juno, Le Purp, 2015)
 Sinä päivänä lopetan (2015)
 M.E.M.P.H.I.S. : Young Simmons (2016)
 "Suomiräpin Dinosaurus: Young Simmons" (2017)
 Drive In (2025)

Vierailijana
 Artisti Kappale Albumilta Muut vierailijat Vuosi Ba Freak ”Bang” At the Speed of Life Zion Lion & Freakloy Amon2007 Mr.KO ”Dust to Dust” Boys From da Past  Pyhimys & Timo Pieni Huijaus ”Arvoitus” Arvoitus koko ihminen Heikki Kuula 2008 Aggressivos ”From B to the Boy” Controversial Music Mr.KO 2009 X23 ”Maaliskuu” X23-12X 2010 Gasellit ”Kuka on lämmittäny mun uunii?” Gasellit EP VilleGalleNopsajalka "Stereot"Kuningas soundi  "Teet mitä teet" SuperjanneMatinpoika "Rauhan linnut"Vasta kohta  ”Hameen alle” Okku, McVilleKalle, Jessica & Linda Heinis & Ezk ”Yks yli (Puu kaatuu)” Vuos10nen  Jake the Break & Flam ”Uuden ajan lumisotaa” Rattaat pyörimään 2011 Jare & VilleGalle ”Holidai” Mustaa kultaa Chebaleba ”EMH”Himaa ennen hesarii Jare & VilleGalle ”Takatalvi”  Gracias ”Feel Free (Remix)” Gracias EP VilleGalle & Paperi T Alamaa ”Rauhaa” (vinyyliversion bonuskappale) Pieni suuri mies Antisankari & Nestori DJ RZY ”Tervetuloo Helsinkiin” – Wögä, Tasis, Elastinen, Mikael Gabriel, Timo Pieni Huijaus, Spekti, Uniikki, Stig Dogg, Cheek & Davo AR2 ”Helsinki” Kompilaatio  Steen1 ”Ajan henki” (bonuskappale) Jedin paluu Paleface The Gambit ”Esirippu” Kaupunkishamaani 2012 JVG ”Kyl sä tiiät” jvg.fi  K.V.N & Lobo ”Tänä vuonna” Sutenööriskeidaa SMC Lähiörotat HKI Crates ”Mulla on liikaa” HKI Crates Pyhimys & Janna Mäk Gälis ”Mäkin kaa mestoilla” Lähi-öissä 2013 The Gambit ”Kruisaa” Tervetuloa Suomen Floridaan!  JVG ”Mist sä tuut?” Voitolla yöhön Gracias, Paperi T, Stepa, Särre, Gasellit & Kube2014 Heinis & Ezk ”Tamaani” Eläin  Rauhatäti ”Tää päivä” Labyrintti  Chebaleba ”Syttyy” Ottaa tyypit Tantr Slangrr Teflon Brothers ”Isänpäivälaulu” Isänpäivä  Jonboi & Pikkis ”Läpi aurinkolasien” –  FAM ”Kultaa & Hiekkaa” Fyysisii Mia Huovila 2018

 Lähteet 

 Aiheesta muualla 



 Junon videohaastattelu Redrum-187 -sivustolla
 Junon, Stepan, Tykopaatin ja Puhuvan Koneen videohaastattelu Redrum-187 -sivustolla

Luokka:Suomalaiset hip hop -artistit
Luokka:Suomalaiset näyttelijät
Luokka:Vuonna 1987 syntyneet
Luokka:Elävät henkilöt